Tea, et toit on sinuga suhtleja. Ta imab endasse nii positiivseid kui negatiivseid emotsioone. Toit, mis on käinud käest kätte palju kordi, on reeglina nii reostatud, et selle esialgne väärtus (energia) ei pääse toimima.    Kõige rohkem reostab toitu inimeste kasumitaotlemine. Kasuahnest kauplemisest jääb teadmine, et peteti nii ennast kui teist. See teadmine on stress. Mida rohkem läbib toit erinevaid kasulikke etappe, seda  stressirohkemaks ehk mürgisemaks see muutub.    Mõningaid näiteid nendest etappidest    1. Talunik kempleb kokkuostjaga hinna pärast.    2. Kokkuostja kempleb edasimüüjatega.    3. Toidu töötleja ehk tööline kempleb oma palga pärast oma ülemusega.    4. Toidu töötleja näeb vaeva selleks, et toit oleks välimuselt ahvatlev. Selleks peab ta toidule lisama toiduvärve. Omahinna alandamiseks kasutatakse sünteetilisi aineid.    5. Selleks, et toitu saaks kaua  müüa, peab seda töötlema säilitusainetega. Toit, mis on oma eluea ära elanud, närbub ja mädaneb. See on tema märguanne tema surmast ja vihje, et ta on inimesele söömiseks kõlbmatu. Säilitusainetega luuakse illusioon, et toit on elus.    6. Peaaegu maitsetu ehk olematu energiaga toit vajab selleks, et seda edukalt müüa, maitsetugevdajaid. Maitsetugevdajad ei tee toitu maitsvamaks, vaid teevad teie suus olevad maitseretseptorid ülitundlikuks, luues illusiooni toidu tugevast maitsest. Sellisel toidul  lõhn praktiliselt puudub. Maitsetugevdaja E 621 lõhub teie silmanärve, tekitab psoriaasi, kahjustab maksa. Kui vaevute uurima, siis leiate, et enamik müügilolevatest liha- ja kalatoodetest on selle ainega töödeldud.    7. Toidu müüja kempleb oma palga pärast kaupluse omanikuga.    8. Nüüdisaegsed uued kauplused on ehitatud nii, et nende välispiirded koosnevad sünteetilisest soojustusest ja PVC-plekist. Need materjalid ei lase energiat läbi. Tulemuseks on, et toit ei saa suhelda  väliskeskkonnaga, ennast uuendada. Ta on kui ajast mahajäänu. Kõik selles hoones toimunu jääb selle hoone sisse (hoones puudub looduslik energeetiline läbipuhutavus ehk looduse puhastav toime) ja salvestub toidusse.    9. Kilesse pakendatud toit, kaasa arvatud plastpudelisse villitud joogid on sellest hetkest, kui need pakendatakse, juba ajast maha jäänud ehk energeetiliselt vananenud.    10. GMO ehk geneetiliselt muundatud taim. Iga taim sisaldab oma looduslikku energeetilist väärtust. Meie isu  selle taime söömisest saab täis siis, kui oleme selle taime poolt pakutava energia kätte saanud.  GMO-taimed kasvatatakse vormiliselt suureks, energeetiline väärtus ehk sisu võrreldes muundamata taimega jääb kas samaks või väheneb. GMO-taimes on vormi ja sisu tasakaal rikutud. Et seda taime süües teie isu täidetud saaks, peab seda rohkem sööma kui muundamata taime. Tulemuseks on liigne kehakaal.    Otseside tootja ja tarbija vahel    Uus veebisait elavtoit.com pakub  võimalust talunike ja tarbijate sõbralike tasakaalus olevate otsesidemete loomiseks.    Teil on nüüd võimalus toimetada toit koju nii, et see säilitaks oma eheda, elava väärtuse. Sööja vajab usaldust, et toit, mida ta sööb, oleks täisväärtuslik ja vajadusel alati olemas. Talunik vajab usaldust, et toit, mida ta toodab, saaks alati õigeaegselt realiseeritud ja jõuaks nendeni, kes seda vajavad.    Nii tarbija kui tootja on huvitatud sellest, et toit oleks õige hinnaga. See on otsesuhtlemine ilma  vahendajateta.    Argo Vilberg, innovaator  Meiemaa.ee